Document ID: 32006D0310

KOMISIJAS LĒMUMS
(2006. gada 21. aprīlis),
ar ko attiecībā uz atbrīvojumiem no svina izmantošanas ierobežojumiem groza Eiropas Parlamenta un Padomes Direktīvas 2002/95/EK pielikumu, lai pielāgotu to tehnikas attīstībai
(izziņots ar dokumenta numuru K(2006) 1622)
(Dokuments attiecas uz EEZ)
(2006/310/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 27. janvāra Direktīvu 2002/95/EK par dažu bīstamu vielu izmantošanas ierobežošanu elektriskās un elektroniskās iekārtās (1), un jo īpaši tās 5. panta 1. punkta b) apakšpunktu,
tā kā:
(1)
Saskaņā ar Direktīvu 2002/95/EK Komisijai jānovērtē dažas bīstamas vielas, kas aizliegtas atbilstīgi minētās direktīvas 4. panta 1. punktam.
(2)
Attiecībā uz dažiem materiāliem un detaļām, kas satur svinu, šis aizliegums nav jāpiemēro, jo šo bīstamo vielu izmantošana minētajos materiālos un detaļās vēl arvien ir neizbēgama.
(3)
Attiecībā uz dažiem materiāliem un detaļām, kas satur svinu, šis aizliegums nav jāpiemēro, jo aizstājēju negatīvā ietekme uz vidi, veselību un/vai patērētāju drošību visdrīzāk būs lielāka nekā labums, ko tie dod videi, veselībai un/vai patērētāju drošībai.
(4)
Vairākiem izņēmumiem attiecībā uz dažu noteiktu materiālu un detaļu aizliegumu būtu jāierobežo darbības joma, lai panāktu pakāpenisku bīstamo vielu samazināšanu elektriskās un elektroniskās ierīcēs, ja varēs izvairīties no minēto vielu izmantošanas šādās ierīcēs.
(5)
Saskaņā ar 5. panta 1. punkta c) apakšpunktu Direktīvā 2002/95/EK katrs tās pielikumā noteiktais atbrīvojums jāpārskata vismaz reizi četros gados vai ceturtajā gadā pēc tam, kad tas iekļauts sarakstā, ar mērķi apsvērt to, vai no pielikuma svītrot elektrisko un elektronisko iekārtu materiālus un detaļas, ja ir tehniski vai zinātniski iespējama to neizmantošana vai aizvietošana, izdarot izmaiņas konstrukcijā vai izmantojot materiālus un detaļas, kam nav vajadzīgi minētās direktīvas 4. panta 1. punktā minētie materiāli vai vielas, ar nosacījumu, ka aizvietošanas radītā negatīvā ietekme uz vidi, veselību un/vai patērētāju drošību nepārsniedz iespējamos tās radītos ieguvumus attiecībā uz vidi, veselību un/vai patērētāju drošību.
(6)
Tādēļ attiecīgi jāgroza Direktīva 2002/95/EK.
(7)
Saskaņā ar Direktīvas 2002/95/EK 5. panta 2. punktu Komisija ir apspriedusies ar elektrisko un elektronisko iekārtu ražotājiem, otrreizējās pārstrādes veicējiem, apstrādes uzņēmumiem, vides organizācijām un darba ņēmēju un patērētāju asociācijām.
(8)
Šajā lēmumā paredzētie pasākumi ir saskaņā ar tās komitejas atzinumu, kas izveidota ar Padomes Direktīvas 75/442/EEK (2) 18. pantu,
IR PIEŅĒMUSI ŠO LĒMUMU.
1. pants
Direktīvas 2002/95/EK pielikumu groza atbilstoši šā lēmuma pielikumam.
2. pants
Šis lēmums ir adresēts dalībvalstīm.
Briselē, 2006. gada 21. aprīlī

Labels: 3
15
1
20